Marthinus Nel Die 2 Anglo-Boereoorloë en die 2 Wêreldoorloë het ons verdeel, maar as daar één ding is wat hierdie Facebookgroep vir my helder & duidelik maak, dan is dit dat die Bosoorlog die Afrikaners en die die Engelssprekende Suid-Afrikaners soos min ander dinge VERENIG!
Marthinus Nel …, toe kapt André Meier, ons kompaniebevelvoerder op Mahanene, se Buffel omstreeks hierdie tyd in 1979 'n dubbele landmyn op Oom Willie se pad aftrap, het ons die ontploffing duidelik in die basis gehoor en oomblikke later het die Hollander seiner die lapa ingestorm en dit bevestig. 'n Handvol van ons het op 'n Bosvark gespring om te gaan help - op die toneel aangekom, was spr RF van Heerden reeds dood en 'n paar ander beseer waarvan die "medic" Peter Broughton (as ek reg onthou) die ergste: toe die Buffel omgerol het, het dit sy voet binne-in sy stewel geamputeer. Ek het altyd skuldig gevoel daaroor dat hy só 'n hoë tol moes betaal vir 'n regering waarvoor waarskynlik nie eers gestem het nie, maar dit het klaarblyklik nie só gewerk nie...